kykNET se 'Dagbreek' vat 'n tydelike blaaskans | Maroela Media
kykNET se 'Dagbreek'-span Foto: kykNET Dagbreek, Facebook
kykNET se ontbyt- en leefstylprogram, Dagbreek, gaan vanaf 3 April 2015 tydelik nie meer uitgesaai word nie.
"kykNET het 'n baie lojale vroegoggend gehoor, en ons werk tans aan 'n aanbod wat in die spesifieke behoeftes van hierdie gehoor sal voldoen," het Maryke Allers, woordvoerder van M-Net, in 'n verklaring gesê.
Volgens Allers word die laataand-aktualiteitsprogramme, wat gebou was op die Dagbreek-platform, ook hierdeur geraak. "Meer besonderhede oor die laataand-skedule vanaf April sal binnekort bekend wees," het sy gesê. "kykNET glo daar is heelwat potensiaal om ons laataand-gehoor te groei met 'n vars en innoverende aanbod bestaande uit die regte mengsel van aktualiteit, leefstyl en vermaak."
Dagbreek het twee jaar gelede die lig gesien.
Ag daar word altyd gekrap waar dit nie jeuk nie. So word alles wat nice is maar stukkie vir stukkie en bietjie vir bietjie weggevat tot net die gemors gaan oorbly. Dis nou maar met alles so. Hoekom "skuif" julle nie ook die irriterende sepies nie….??
Ag Kyknet reruns hoekom maak julle maar nie net toe nie? Multichoice het in elk geval die blankes aan die watsenaam beet. Daar is nie een bouquet wat supersport 1 insluit behalwe die heel duurste een nie. So Kyknet is net daar om die deurgemelkte Afrikaner te paai met afskeep materiaal. So ek sê julle wat; druk dit waar die son nie skyn nie.
Dis maar net weer n bewys, van wat hul dink van ons Afrikaners ,daar sal niks oor bly ,ons betaal ten duurstes ,gaan kyk maar wie is in beheer van Multichoice ,ons is moeg om al hierdie dinge te aanvaar ,ons sal eendag weer in beheer wees, nog bietjie geduld en gebede
kykNET het seker agter gekom hulle het nie meer baie kykers oor met die programme wat hulle aanbied. Met al die hersuitsendings wonder ek of Karen dink Afrikaanssprekendes is agter die klip. Kanale 145 (net herhalings) en 146 kan maar verdwyn. As ek musiek wil luister skakel ek die radio aan en kry nog boonop die dag se nuus.
Dagbreek af??? wat , hoekom??? wat moet ons nou in die oggend kyk in Afrikaans??? dis die beste op TV ooit – is kyknet besig om te vou??? soos alles wat afrikaans is! wie is verantwoordelik hiervoor???